
ДО
ОБЩИНСКИ СЪВЕТ
БУРГАС




ДОКЛАДНА ЗАПИСКА

ОТ Д-Р ЛОРИС МАНУЕЛЯН
ЗАМЕСТНИК-КМЕТ ЗСДС ПРИ ОБЩИНА БУРГАС

Относно: Даване на съгласие за провеждане на процедура за доброволна последваща акредитация на „Специализирана болница за активно лечение на пневмофтизиатрични заболявания – Бургас“ ЕООД за цялостната медицинска дейност, отделните медицински дейности и за възможностите за обучение на студенти и специализанти


УВАЖАЕМИ ОБЩИНСКИ СЪВЕТНИЦИ,

С докладна записка с вх. № 19-00-13/ 05.01.2018 г. по описа на Община Бургас, д-р Евелина Трошанова, управител на  „Специализирана болница за активно лечение на пневмофтизиатрични заболявания – Бургас“ ЕООД, ме уведоми за намерението й да бъде започната процедура за доброволна последваща акредитация на лечебното заведение по смисъла на чл. 3, ал. 1, т. 2 и ал. 3 от Наредба № 18/ 20.06.2005г. за критериите, показателите и методите за акредитация на лечебните заведения /Наредба № 18/. Последната акредитация на лечебното заведение датира от 2013г. и е със срок пет години. На основание чл.89а от Закона за лечебните заведения във връзка с чл.33, ал.7 и чл.23, ал.1, т.1 от Наредба 18 от 20.06.2005г., със Заповед №РД-01-137 от 24.07.2013г. се утвърди акредитационна оценка за цялостна медицинска дейност, за отделните медицински и други дейности, за практическо обучение на студенти по професионално направление „Медицина“, продесионалано направление „Здравни грижи“, за следдипломно обучение на магистър-лекари за придобиване на специалност Пневмология и фтизиатрия с оценка  „отличен“ за срок от пет години.
Съгласно чл. 86, ал.1 от Закона за лечебните заведения /ЗЛЗ/ и чл. 1а, ал. 1 от Наредба № 18 лечебните заведения за болнична помощ подлежат на доброволна акредитация за: цялостната медицинска дейност на лечебното заведение; отделните медицински дейности; възможностите за обучение на студенти и специализанти. Съгласно чл. 86, ал. 4 ЗЛЗ акредитацията е процес, насочен към осигуряване на качество на здравните услуги, оценка на базовите възможности за обучение на студенти и специализанти, за постигане на по-добри резултати и информиране на медицинските професионалисти и гражданите. Акредитацията се счита като гаранция за защита правата на пациентите. Съгласно чл. 86, ал. 2 ЗЛЗ и чл. 1а, ал. 2 от Наредба № 18 лечебни заведения, които искат да провеждат обучение на студенти и специализанти, задължително се акредитират за пълния обем от горепосочените дейности, вкл. отделните медицински дейности.
В посочена докладна записка д-р Трошанова е изложила детайлно мотиви за необходимостта от подновяване на акредитацията на лечебното заведение с оглед на конюнктурата в сферата на здравеопазването през последните години и недостига на лекари и медицински кадри като цяло. Управителят на „Специализирана болница за активно лечение на пневмофтизиатрични заболявания – Бургас“ ЕООД излага аргументи за важността от провеждане на акредитационна процедура през 2018 г. за оценка дейността на лечебното заведение, като акцентира  най-вече върху качеството на медицинската дейност като цяло и стимулиране на младите професионалисти за специализация и работа, както и повишаване на квалификацията.
[bookmark: _GoBack]За да бъде стартирана процедура по акредитация на лечебното заведение и окомплектоване на изискуемата документация към заявлението до Министъра на здравеопазването, е необходимо съгласието на общото събрание на съдружниците  предвид разпоредбата на чл. 24, ал. 1 от Наредба № 18. В случая Общински съвет – Бургас изпълнява функциите на общо събрание и упражнява правата на  едноличния собственик на капитала (принципала Община Бургас) в дружеството съгласно чл. 8, ал. 1 т. 1 и чл. 9 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас. Налице е необходимост Общинският съвет да вземе решение, с което да даде съгласие за провеждане на акредитационната процедура.
Предвид изложеното и на основание чл. 21, ал. 1, т. 23 и ал. 2 от Закона за местното самоуправление и местната администрация,  чл. 3, ал. 1, т. 2, ал. 3 и чл.24, ал.1 от Наредба № 18/ 20.06.2005г. за критериите, показателите и методите за акредитация на лечебните заведения, във връзка с чл.86, ал.1 от Закона за лечебните заведения, предлагам Общински съвет-Бургас да вземе следното

Р Е Ш Е Н И Е:

Дава съгласие за провеждане на процедура за доброволна последваща акредитация на „Специализирана болница за активно лечение на пневмофтизиатрични заболявания – Бургас” ЕООД, ЕИК 000053088, за цялостната медицинска дейност, отделните медицински дейности и за възможностите за: практическо обучение на студенти по професионално направление „Медицина“, професионално направление „Здравни грижи“; следдипломно обучение на магистър-лекари за придобиване на специалност „Пневмология и фтизиатрия“


Приложение:	
Копие на докладна записка с вх. № 19-00-13/ 05.01.2018 г. по описа на Община Бургас от д-р Евелина Трошанова, управител на „Специализирана болница за активно лечение на пневмофтизиатрични заболявания – Бургас“ ЕООД.


С Уважение,
Д-Р ЛОРИС МАНУЕЛЯН
ЗАМЕСТНИК-КМЕТ ЗСДС

